КОМИ РЕСПУБЛИКАСА ПРАВИТЕЛЬСТВОЛÖН ШУÖМ

 **«2010 во вылö Коми Республикаса республиканскöй бюджет йылысь» Коми Республикаса Оланпас олöмö пöртан мераяс йылысь» Коми Республикаса Правительстволöн 2009 во öшым тöлысь 21 лунся 380 №-а шуöмö вежсьöмъяс пыртöм йылысь**

Коми Республикаса Правительство шуис:

1. Пыртны «2010 во вылö Коми Республикаса республиканскöй бюджет йылысь» Коми Республикаса Оланпас олöмö пöртан мераяс йылысь» Коми Республикаса Правительстволöн 2009 во öшым тöлысь 21 лунся 380 №-а шуöмö вежсьöмъяс:

1) 9 пунктын:

28 подпунктын «28 №-а содтöд серти.» кывъяс вежны «28 №-а содтöд серти;» кывъясöн;

содтыны татшöм 29 подпункт:

«29) 2010 во вылö шоныдöн могмöдысь организацияяслы ломтас (мазут, мусир да изшом) вылö донъяс содöм понда артмöм рöскод компенсируйтöм вылö Коми Республикаса республиканскöй бюджетысь субсидияяс сетан да сьöмöн могмöдан пöрадок – 29 №-а содтöд серти.»;

2) шуöмö содтыны 29 №-а содтöд тайö шуöм дорö содтöд серти.

2. Тайö шуöмыс вынсялö сiйöс примитан лунсянь.

Коми Республикаса Юралысь В.Гайзер

Сыктывкар

2010 вося ода-кора тöлысь 31 лун

165 №

Коми Республикаса Правительстволöн

2010 во ода-кора тöлысь 31 лунся 165 №-а шуöм дорö

СОДТÖД

«ВЫНСЬÖДÖМА

Коми Республикаса Правительстволöн

2009 во öшым тöлысь 21 лунся 380 №-а шуöмöн

(29 №-а содтöд)

2010 во вылö шоныдöн могмöдысь организацияяслы ломтас (мазут, мусир да изшом) вылö донъяс содöм понда артмöм рöскод компенсируйтöм вылö Коми Республикаса республиканскöй бюджетысь субсидияяс

сетан да сьöмöн могмöдан

**ПÖРАДОК**

1. 2010 во вылö шоныдöн могмöдысь организацияяслы ломтас (мазут, мусир да изшом) вылö донъяс содöм понда артмöм рöскод компенсируйтöм вылö Коми Республикаса республиканскöй бюджетысь субсидияяс (водзö - компенсируйтöм вылö субсидияяс) сетö Коми Республикаса архитектура, стрöитчöм да коммунальнöй овмöс министерство (водзö - Министерство) рöскод компенсируйтöм вылö субсидияяс сетöм йылысь шоныдöн могмöдысь организацияяскöд кырымалöм сёрнитчöмъяс подув вылын.

2. Компенсируйтöм вылö субсидияяс сетöны шоныдöн могмöдысь организацияяслы сиктса оланiнъясса йöзлы да бюджетнöй организацияяслы шоныд энергия збыльмöдiгöн шоныд сетöм кузя услугаяслысь пöлезнöй сетöмысь 70 %-ысь оз этшаджык.

3. Коми Республикаса тариф служба тайö шуöм вынсялан лунсянь куим уджалан лунöн сетö Министерствоö 2010 воын пöлезнöй сетöмлöн öтувъя мындаын йöзлы да бюджетнöй организацияяслы шоныд сетöм кузя шоныд сетысь организацияясöн услугаяс збыльмöдан мында йылысь пасйöдъяс.

4. Министерство куим уджалан лунöн видлалö Коми Республикаса тариф службаöн сетöм документъяссö тайö Пöрадокса 2 пунктын пасйöм условиеяслы лöсялöм вылö шоныд сетысь организацияяслы субсидияяс сетöм могысь да документъяс видлалöм бöрын, кор шоныд сетысь организацияяс лöсялöны вылынджык пасйöм условиеяслы, Министерство примитö компенсируйтöм вылö субсидияяс сетöм йылысь решение.

Куим уджалан лунöн Министерство ыстö шоныд сетысь организациялы примитöм решение йылысь юöр.

Юöр босьтысь шоныд сетысь организация сетö Министерствоöн урчитöм форма серти ломтас (мазут, мусир, изшом) вылö донъяс содöмкöд йитчöм рöскодъяслысь рöштшöтъяс.

5. Рöскодсö, мый артыштöма 2010 во вылö Коми Республикаса республиканскöй бюджетын рöскод компенсируйтöм вылö субсидияясöн, сьöмнас могмöдö Министерство шоныд сетысь организацияяскöд кырымалöм сёрнитчöмъяс (водзö - сёрнитчöмъяс) подув вылын 2010 во вылö Коми Республикаса республиканскöй бюджетлöн своднöй бюджетнöй роспись серти да 2010 во вылö Коми Республикаса республиканскöй бюджетлöн кассöвöй план серти сьöм мында, кыдзи индöма бюджет обязательство лимитöн.

6. Рöскод компенсируйтöм вылö субсидияяс вуджöдсьöны Министерстволöн лицевöй тшöт вылысь, мый восьтöма Коми Республикаса сьöм овмöс министерствоын шоныд сетысь организацияяслöн тшöтъяс вылö рöскод мынтöм вылö Министерствоса заявкаяс подув вылын сёрнитчöмъясын урчитöм кадколастъясö.

7. Рöскод компенсируйтöм вылö субсидияясöн Коми Республикаса республиканскöй бюджетысь сьöм сетан условиеясö кутчысьöм бöрся видзöдöны Министерство да Коми Республикаса сьöм овмöс министерство.».

Коснырева 3540 пас